Svileni mravojed
Svileni mravojed ili dvoprsti mravojed (lat. Cyclopes didactylus) je sisavac iz reda krezubica|. Jedina je vrsta iz porodice Cyclopedidae.

Svileni mravojed najmanji je živući mravojed. Ima proporcionalno kraće lice i veću lubanju od drugih vrsta mravojeda. Odrasli imaju ukupnu dužinu u rasponu od 360 do 450 mm, uključujući i rep dug 17 do 24 cm. Težina je 175 do 400 g. Krzno je gusto i meko, koje varira od sive do žućkaste boje, sa srebrnim sjajem. Mnoge podvrste imaju tamnije, često mrke pruge i svjetlije udove. Oči su crne, a stopala crvena.

Ovoj vrsti ne prijeti opasnost od izumiranja, jer ima široko rasprostranjenje i česta je vrsta. 

Areal svilenoga mravojeda obuhvaća veći broj država. Vrsta je prisutna u državama kao što su: Brazil, Meksiko, Venezuela, Kolumbija, Bolivija, Salvador, Gvajana, Surinam, Francuska Gvajana, Peru, Ekvador, Panama, Nikaragva, Kostarika, Gvatemala, Honduras, Belize te Trinidad i Tobago. 

Staništa svilenoga mravojeda su šume i savane. Po visini rasprostranjenosti obitava na prostorima od razine mora do 1500 metara nadmorske visine.

Ženka obično okoti po jedno mladunče.

Izvori 

Mravojedi